**Бақытты адамдар бұл 3 нәрсені жасамайды**

***«Уа, адам, Жаратқан Ие саған ненің игілікті екенін білдірген еді. Ол сенен нені талап етеді? Әділ істер істеп, мейірімділікті ұнатуыңды, әрі сиынатын Құдайыңмен тығыз байланыста болып кішіпейіл жүруіңді талап етеді емес пе?!»***

***(Миха 6:8)***

«Дүниежүзілік бақыт туралы есеп» бойынша Финляндия бірнеше жыл қатарынан әлемдегі ең бақытты ел ретінде танылған екен.

Финдер оларды сонша бақытты ететіндей не істейді екен? Бірақ мәселе олардың не істемейтіндерінде екен. Бір қызығы, финдердің бұл мәселедегі кеңестері Киелі кітаптағы принциптермен бірдей екен.

Біріншіден, финдер өздерін көршілерімен салыстырмайды. Фин поэзиясының белгілі бір жолында: «Өз бақытыңды салыстырма немесе онымен мақтанба». Ал Киелі кітапта: «...қолдағы барды қанағат тұтыңдар!» және «Әркім өз іс-әрекетін тексерсін, сонда өзін басқалармен салыстырмай, жетістіктерін мақтан ете алады» делінген (Еврейлерге 13:5, Ғалаттықтарға 6:4).

Сондай-ақ, финдер табиғаттың пайдасын назардан тыс қалдырмайды. Финдердің 87 пайызы далаға шығу өте маңызды деп санайды. Солай, Киелі кітапта да, 22-ші Забур жырының авторы Құдайдың оны «жасыл жайлауға жайып, тұнық суға жетелеп», және осы табиғи жағдайда Құдай оның күш-қуатын жаңартқанын айтты (Забур 22:2,3а).

Ақырында, Финдер қауымдастықтың сенім шеңбері деп атайтын нәрсені бұзбайды. Мысалы, бір эксперимент көрсеткендей, Финляндияда жерге түсіп қалған әмияндардың он екеуінің он бірі иелеріне қайтарылған екен. Исаның елшісі Пауыл халыққа: «Сондықтан өтірікті тастап, әрқайсың басқаларға шындықты айтыңдар! Бәріміз біріккен бір рухани дененің мүшелеріміз ғой.». «Иеміз алдында да, адамдар алдында да адал жүруге тырысамыз.» деп айтқан еді (Ефестіктерге 4:25а, 2 Қорынттықтарға 8:21).

Бақытты Финляндия халқына Құдай бізге өмір сүру үшін берген принциптерді растағаны үшін рахмет!